**Królewiónka**

Sł. E. Pryczkowski, muz. T. Dargacz

Chcemë wësok stawiac szosë -

Zómk zapadłi dwigac smiało,

Królewiónkã tulëc do se,

Kùszkac ji lubòtné cało.

Dlô ni twòrzëc drëszné krãdżi,

Brzątwic lëdzy w jednã zgòdã.

Krok kòżdëchny robic łãdżi -

Le do przódkù! Chòc przez wòdã.

Ref. Le wnet zmòrë staną w drodze

Co złi człowiek trzimô w rãce.

- To nôgòrszi w żëcym wrodzë

Zdatny zniszczëc wszelczé chãcë.

Chòcbë **strach** tej zazdrzôł w òczë,

Abò z **trëdu** môłkłë nodżi,

Nëkac trzeba wrodżé mòcë,

Bò je **wôrt** przekraczac prodżi!

Bë miec tatków zemiã żëwą

Wôrt chòc żëcé òddac całé,

Żebë w pôrze z rodną mòwą

Bëłë jak nen zómk wspaniałi.

Ref. Le wnet zmòrë…